open-index/open-wikipedia-markdown huggingface dataset:
চন্দ্রশেখর মুখোপাধ্যায়

**চন্দ্রশেখর মুখোপাধ্যায়** () (২৭ অক্টোবর, ১৮৪৯ — ১৯ অক্টোবর, ১৯২২), বাংলার যশস্বী লেখক। প্রাবন্ধিক রূপে বিশেষ খ্যাতিমান ছিলেন তিনি।

## সংক্ষিপ্ত জীবনী
চন্দ্রশেখর মুখোপাধ্যায়ের জন্ম ১৮৪৯ খ্রিস্টাব্দের ২৭ অক্টোবর ব্রিটিশ ভারতের অধুনা পশ্চিমবঙ্গের নদীয়ায়। পিতার নাম বিশ্বেশ্বর মুখোপাধ্যায়। তিনি বহরমপুর কলেজিয়েট স্কুল থেকে প্রবেশিকা এবং কলকাতার প্রেসিডেন্সি কলেজ থেকে বি.এ পাশ করেন। প্রথমে বহরমপুর কলেজিয়েট স্কুলে এবং পরে পুঁটিয়া ইংরাজী স্কুলে কিছুদিন শিক্ষকতা করেন। ১৮৮০ খ্রিস্টাব্দে বি.এল পাশ করে ওকালতি শুরু করেন। ওকালতি ব্যবসায় তেমন সফল হতে পারেননি। অবশেষে ১৩১১ বঙ্গাব্দে (১৯০৪ খ্রিস্টাব্দে) কাশিমবাজারের মহারাজা মনীন্দ্র চন্দ্র নন্দী তাঁকে আমৃত্যু পঞ্চাশ টাকা মাসিক বৃত্তি দিয়ে *উপাসনা* পত্রিকার সম্পাদনার কাজে নিযুক্ত করেন। তবে চন্দ্রশেখর বঙ্গদর্শন পত্রিকার নিয়মিত লেখক ছিলেন। রবীন্দ্রনাথ ঠাকুরের সম্পাদনায় নবপর্যায়ের বঙ্গদর্শন পত্রিকার সাহিত্য সমালোচকও ছিলেন। তার সর্বশ্রেষ্ঠ গদ্যকাব্যগ্রন্থ *উদ্ভ্রান্তপ্রেম* প্রথমা পত্নীর অকালমৃত্যুর পর রচিত। ১৮৭৫ খ্রিস্টাব্দে প্রথম প্রকাশিত শোকোচ্ছাসপূর্ণ এই গদ্যকাব্যগ্রন্থটি একসময় বাঙালি পাঠক সমাজে বিশেষ ভাবে সমাদৃত হয়েছিল। বঙ্গদর্শন, বান্ধব, জ্ঞানাঙ্কুর প্রভৃতি পত্রিকায় তার প্রবন্ধ নিয়মিত প্রকাশিত হত। ১৮৮৫ খ্রিস্টাব্দে তিনি সেই সমস্ত প্রবন্ধের সংকলন "সারস্বতকুজ্ঞ" প্রকাশ করেন। তার রচিত উল্লেখযোগ্য গ্রন্থাবলি হল -

## রচনাবলি

* *উদ্ভ্রান্তপ্রেম* (১৮৭৫)
* *মশলা-বাধা কাগজ*
* *সারস্বতকুজ্ঞ* (১৮৮৫)
* *স্ত্রী-চরিত্র* (১৮৯০)
* *কুঞ্জলতার মনের কথা*
* *রামবসুর বিরহ*
* *মৃন্ময়ী*
* *রসসাগর*

## জীবনাবসান
চন্দ্রশেখর মুখোপাধ্যায় ১৯২২ খ্রিস্টাব্দের ১৯ শে অক্টোবর প্রয়াত হন।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:বাঙালি লেখক
বিষয়শ্রেণী:নদিয়া জেলার ব্যক্তি
বিষয়শ্রেণী:বাঙালি প্রাবন্ধিক
দেওয়াস কনিষ্ঠ রাজ্য

**দেওয়াস কনিষ্ঠ রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির এই রাজ্যটি মধ্য ভারতে মারাঠা সাম্রাজ্য বিস্তারের সময় ১৭২৮ খ্রিস্টাব্দে প্রথম জীবাজী রাও পাওয়ার দ্বারা প্রতিষ্ঠা পায়। এইটি ছিল ১৫ তোপ সেলামী সম্মানপ্রাপ্ত দেশীয় রাজ্য। ১৮১৮ খ্রিস্টাব্দের ১২ই ডিসেম্বর তারিখে এটি ব্রিটিশ করদ রাজ্যে পরিণত হয়।

## ইতিহাস
পেশোয়া বাজিরাও মারাঠাদের পাওয়ার বংশের দুজন বিশ্বস্ত সেনাধ্যক্ষ ভাই তুকোজীরাও এবং জীবাজীরাও শাসনকার্য স্বাভাবিক করার জন্য মালব অঞ্চলের প্রেরণ করেন। জীবাজীরাও ১৭২৮ খ্রিস্টাব্দে এই রাজ্যের পত্তন ঘটান।

দুই ভাই শাসনের সুবিধার্থে মালব অঞ্চল নিজেদের মধ্যে ভাগাভাগি করে নেন তাদের বংশধররাই ছিলেন যথাক্রমে দেওয়াস বরিষ্ঠ এবং দেওয়াস কনিষ্ঠ রাজ্যের পরবর্তী রাজ উত্তরসূরী। ১৮৪১ খ্রিস্টাব্দের পর প্রতিটি উপশাখা তাদের নিজেদের অঞ্চল পৃথক দেশীয় রাজ্য হিসেবে শাসন করা শুরু করে। রাজ্য দুটি একে অপরের সঙ্গে দারুণভাবে বিজড়িত ছিল, উভয়ের রাজধানী দেওয়াস শহরটি একটি মূল সড়কের ভিত্তিতে দুটি ভাগে বিভক্ত হয়েছিল, যার দুদিকে দুটি আলাদা প্রশাসনিক অঞ্চল, আলাদা ব্যবস্থাপনা এবং আলাদা বৈদ্যুতিন পরিকাঠামো প্রতিষ্ঠিত হয়। দুটি রাজ্যের রাজাধিরাজ একই শহরের দুটি পৃথক স্থানে রাজবাড়ী নির্মিত করে বসবাস করতেন ও দুটি পৃথক অঞ্চলে নিজের আধিপত্য প্রতিষ্ঠা করেন।

দেওয়াস রাজ্যের কনিষ্ঠ শাখাটি   অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে রাজ্যটির মোট জনসংখ্যা ছিল ৫৪,৯০৪ জন। ১৯০৭ খ্রিস্টাব্দ থেকে উভয় দেওয়াস রাজ্য মধ্য ভারত এজেন্সির অন্তর্গত মালব এজেন্সিতে ছিল। ১৯৪৭ খ্রিস্টাব্দে ভারতের স্বাধীনতা লাভের পর দেওয়াস রাজ্যের রাজা ভারতের মধ্য ভারত রাজ্যের অংশীভূত হয়। ১৯৫৬ খ্রিস্টাব্দে এটি নবগঠিত মধ্যপ্রদেশ রাজ্যে অন্তর্ভুক্ত হয়।

দেওয়াস কনিষ্ঠ রাজ্যের দরবাজ অলংকৃত করতেন রাজ্যের জায়গীরদার, সর্দার, ইস্তমুরাদার এবং মানকরীগণ৷

### শাসকবর্গ

#### রাজা (মারাঠা সাম্রাজ্য)
*১৭২৮ – ১৫ আগস্ট ১৭৭৪: জীবাজীরাও পাওয়ার "দাদা সাহেব"
*১৫ আগস্ট ১৭৭৪ – ২ ডিসেম্বর ১৭৯০: প্রথম সদাশিবরাও পাওয়ার
*২ ডিসেম্বর ১৭৯০ – ১৮১৭: রুকমানগড় রাও পাওয়ার
*১৮১৭ – ১৮৪০: আনন্দরাও পাওয়ার "রাও সাহেব"

#### রাজা (ব্রিটিশ করদ)
*১৮১৭ – ১৮৪০: আনন্দরাও পাওয়ার "রাও সাহেব"
*১৮৪০ – ১২ মে ১৮৬৪: হৈবতরাও পাওয়ার
*১২ মে ১৮৬৪ – ১৯ জানুয়ারি ১৮৯২: নারায়ণরাও পাওয়ার "দাদা সাহেব" 
*১২ মে ১৮৬৪ – ১৮৭৭: যমুনা বাঈ সাহেব -রাজপ্রতিনিধি এবং রাও বাহাদুর রাজে ভিন্দে (অধীক্ষক)
*১৯ জানুয়ারি ১৮৯২ – ১ জানুয়ারি ১৯১৮: মলহররাও পাওয়ার "ভব সাহেব" (১ জানুয়ারি ১৯১৭ থেকে স্যার মলহররাও পাওয়ার)
*১৯ জানুয়ারি ১৮৯২ – ১০ আগস্ট ১৯১৩: লালা বিশেষস নাথ – রাজপ্রতিনিধি

#### মহারাজা
*১ জানুয়ারি ১৯১৮ – ৪ ফেব্রুয়ারি ১৯৩৪: স্যার মলহররাও পাওয়ার "ভব সাহেব"
*৪ ফেব্রুয়ারি ১৯৩৪ – ২ ডিসেম্বর ১৯৪৩: দ্বিতীয় সদাশিবরাও পাওয়ার "খাসে সাহেব" 
*২ ডিসেম্বর ১৯৪৩ – ১৫ আগস্ট ১৯৪৭: যশবন্তরাও পাওয়ার "ভাও সাহেব" (১৪ আগস্ট ১৯৪৭ থেকে স্যার যশবন্তরাও পাওয়ার)

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৭২৮-এ ভারতে প্রতিষ্ঠিত
বিষয়শ্রেণী:ধার জেলা
বিষয়শ্রেণী:দেওয়াস জেলা
বিষয়শ্রেণী:১৯৪৮-এ ভারতে বিলুপ্ত
নীললেজ সুইচোরা

[থাম্ব|নীললেজ সুইচোরা, [ঢাকা, বাংলাদেশ থেকে তোলা  ]]
**নীললেজ সুইচোরা** (*Merops philippinus*) সুইচোরা পরিবারের অন্তর্গত পাখি । এটি দক্ষিণ এবং দক্ষিণ-পূর্ব এশিয়া জুড়ে বিস্তৃত রয়েছে যেখানে অনেক পরিযায়ী পাখি দেখা যায়। অনেক অংশে মৌসুম ভিত্তিক দেখা যায়, তবে তাদের পরিসর জুড়ে ছোট ছোট অঞ্চলে উপনিবেশিকভাবে প্রজনন হয়, অধিকাংশ ক্ষেত্রে নদী উপত্যকায়, যেখানে  বালির পাড়ে সুড়ঙ্গ করে বাসা বাঁধে। এসব বেশিরভাগ খোলা আবাসস্থলগুলি পানির নিকটে দেখা যায়।

## বর্ণনা
প্রাপ্তবয়স্ক এই পাখির দৈর্ঘ্য প্রায় ৩০ সেন্টিমিটার ও ওজন ৩৮-৫০ গ্রাম। নীল-সবুজ পালক বিশিষ্ট পাখিটির পেছনের অংশ ও লেজ নীল। গলা খয়েরি, বুকের ওপরটা বাদামি, চোখে কাজল টানা এবং পেট আপেলের মতো সবুজ। চোখ লালচে বাদামি থেকে গাঢ় লাল। কোমর, লেজ ও লেজের নিচের অংশ নীল। লেজের আগায় লম্বা নীল সুই-পালক রয়েছে। ঠোঁটটি সরু ও লম্বা কালো এবং নিচের দিকে বাঁকানো। পা ও পায়ের পাতা কালচে বাদামি। অপ্রাপ্তবয়স্ক নীললেজ সুইচোরার দেহের রং অনুজ্জ্বল ও ফ্যাকাশে। স্ত্রী ও পুরুষ একই রকম দেখতে।

## প্রজনন
প্রায় ৬ বছর এদের আয়ুষ্কাল। মার্চ থেকে জুন প্রজননকাল। এ সময় পাহাড়ের গায়ে বা নদী ও খালপাড়ে প্রায় ২ মিটার লম্বা সুড়ঙ্গ খুঁড়ে বাসা বানায়। সেখানে ৫-৬টি ডিম পাড়ে। ডিমের রং সাদা। ২১-২৬ দিনে ডিম ফোটে। ২০-২৭ দিন পরে বাচ্চারা উড়তে শেখে।

## তথ্যসূত্র

বিষয়শ্রেণী:ফিলিপাইনের পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:মেরোপিডি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:১৭৬৬-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
ফলিও উইকলি

***ফোলিও উইকলি*** ফ্লোরিডার জ্যাকসনভিলিতে প্রকাশিত একটি বিকল্প সাপ্তাহিক পত্রিকা। ১৯৮৭ সালে প্রতিষ্ঠিত, এই পত্রিকাটি উত্তর - পূর্ব ফ্লোরিডার বৃহত্তম এবং প্রভাবশালী বিকল্পধারার একটি পত্রিকা। এটি বিকল্পধারা নিউজমিডিয়া সমিতির সদস্য এবং একাধিক এএএন পুরস্কার জিতেছে। ফেব্রুয়ারি ২০১৯  পর্যন্ত পত্রিকটির  ১৫০০০ - ২০০০০টি সংখ্যা রয়েছে ।  । এটি সম্প্রতি বোল্ডল্যান্ড প্রেস.ইনকরপোরেট দ্বারা অধিগ্রহণ করা হয়েছে। অ্যাটর্নি জন মাইকেল ফিলিপস বর্তমানে মালিকানা দলের সাথে যুক্ত হয়েছেন।

## তথ্যসূত্র

## বহিঃসংযোগ

* ''ফোলিও উইকলির'' অফিসিয়াল সাইট

বিষয়শ্রেণী:১৯৮৭ সালে ফ্লোরিডায় প্রতিষ্ঠাসমূহ
বিষয়শ্রেণী:১৯৮৭ সালে প্রতিষ্ঠিত প্রকাশনা সমূহ
বিষয়শ্রেণী:ফ্লোরিডার সংবাদপত্র
বিষয়শ্রেণী:ফ্লোরিডার গণমাধ্যম
বিষয়শ্রেণী:বিকল্পধারার সাপ্তাহিকসমূহ
বিষয়শ্রেণী:১৯৮৭-এ প্রতিষ্ঠিত সংবাদপত্র
ফয়েজ আহম্মদ

**ফয়েজ আহম্মদ** একজন বাংলাদেশী অবসরপ্রাপ্ত সরকারি কর্মকর্তা যিনি, সর্বশেষ বাংলাদেশ সরকারি কর্ম কমিশনের সদস্য হিসেবে দায়িত্ব পালন করেছেন। এর পূর্বে তিনি জনপ্রশাসন মন্ত্রণালয়ের সিনিয়র সচিব হিসেবে বাংলাদেশ সিভিল সার্ভিসে তার বর্ণাঢ্য কর্মজীবন শেষ করেন। জনপ্রশাসন মন্ত্রণালয়ে সচিব হিসেবে যোগদানের পূর্বে তিনি স্বাস্থ্য শিক্ষা ও পরিবার কল্যাণ বিভাগ, স্বাস্থ্য ও পরিবার কল্যাণ মন্ত্রণালয়ের সচিব হিসেবে কর্মরত ছিলেন।

## প্রাথমিক ও শিক্ষা জীবন
জনাব ফয়েজ আহম্মদ পটুয়াখালী জেলার পটুয়াখালী সদর উপজেলার ভুরিয়া ইউনিয়নের ভায়লা গ্রামে সম্ভ্রান্ত এক মুসলিম পরিবারে ১৯৬১ সালের ১ জানুয়ারি জন্মগ্রহণ করেন। তার পিতা মরহুম ফজলুল করিম মোল্লা একজন সমাজসেবী ও শিক্ষানুরাগী ছিলেন। শিক্ষা প্রসারে তিনি তার নিজ সম্পত্তি দান করেন এবং ফজলুল করিম মোল্লা বিদ্যালয় প্রতিষ্ঠা করেন। জনাব ফয়েজ আহম্মদ পটুয়াখালীতে প্রাথমিক পড়াশোনা শেষ করে শেরে বাংলা কৃষি কলেজ (বর্তমান নাম: শেরেবাংলা কৃষি বিশ্ববিদ্যালয়) থেকে কৃষি বিষয়ে স্নাতক (সম্মান) ও সরকার ও রাজনীতি বিষয়ে স্নাতকোত্তর ডিগ্রি লাভ করেন।

## কর্মজীবন
ফয়েজ আহম্মদ ১৯৮৭ সালে বিসিএস (কৃষি) ক্যাডারে এবং পূর্ববর্তী ক্যাডার ত্যাগ করে ১৯৮৮ সালে বিসিএস (প্রশাসন) ক্যাডারে কর্মজীবন শুরু করেন। তিনি ১৯৯৮-২০০১ সাল পর্যন্ত বস্ত্র ও পাট মন্ত্রণালয় এর প্রতিমন্ত্রীর সহকারী একান্ত সচিব এবং একান্ত সচিব এর দায়িত্ব পালন করেন। তিনি ২০০২-২০০৬ সাল পর্যন্ত কিশোরগঞ্জ জেলার হোসেনপুর উপজেলার উপজেলা নির্বাহী অফিসার হিসেবে দায়িত্ব পালন করেন এবং ২০০৯-২০১২ সাল পর্যন্ত রাজবাড়ী ও চট্টগ্রাম জেলার জেলা প্রশাসক ও জেলা ম্যাজিস্ট্রেট এর দায়িত্ব পালন করেন। তিনি পরিবেশ ও বন মন্ত্রণালয়ে যুগ্মসচিব এবং স্বাস্থ্য ও পরিবার কল্যাণ মন্ত্রণালয়ের অতিরিক্ত সচিব হিসেবে দায়িত্ব পালন করেন। জনপ্রশাসন মন্ত্রণালয়ে সচিব হিসেবে যোগদানের পূর্বে তিনি স্বাস্থ্য শিক্ষা ও পরিবার কল্যাণ বিভাগ, স্বাস্থ্য ও পরিবার কল্যাণ মন্ত্রণালয়ের সচিব হিসেবে কর্মরত ছিলেন। তিনি বিসিএস (কৃষি) ক্যাডারে এবং বিসিএস (প্রশাসন) ক্যাডারে গত প্রায় ৩৩ বছর সচিবালয় এবং মাঠ প্রশাসনের বিভিন্ন গুরুত্বপূর্ণ পদে সুনাম ও ‍নিষ্ঠার সাথে দায়িত্ব পালন করেন। তিনি ৩ জুলাই ২০১৮ সালে জনপ্রশাসন মন্ত্রণালয়ের সিনিয়র সচিব হিসেবে দায়িত্বপ্রাপ্ত হন। রাষ্ট্রপতি ১ জানুয়ারি ২০২০ তারিখে বাংলাদেশ সরকারী কর্ম কমিশনের সদস্য হিসেবে ফয়েজ আহম্মদকে ৫ বছরের জন্য নিয়োগ দেন। তিনি ২০২৪ সালের ৮ অক্টোবর পিএসসি থেকে পদত্যাগ করেন।

## পারিবারিক জীবন
তার স্ত্রী ডা. তাহমিনা সুলতানা (এমবিবিএস; এমপিএইচ) স্বাস্থ্য অধিদপ্তরের পরিচালক হিসেবে কর্মরত আছেন। তিনি এক পুত্র এবং এক কন্যা সন্তানের জনক।

## পেশাগত ভ্রমণ
সরকারি দায়িত্ব পালনের অংশ হিসেবে জার্মানি, যুক্তরাজ্য, যুক্তরাষ্ট্র, ফ্রান্স, অস্ট্রিয়া, তুরস্ক, সুইজারল্যান্ড, দক্ষিণ আফ্রিকা, কেনিয়া, তানজানিয়া, জাপান, মালয়েশিয়া, ইন্দোনেশিয়া, ইরান, শ্রীলঙ্কা, সিঙ্গাপুর, ফিলিপাইন, কম্বোডিয়া, নেপাল, থাইল্যান্ড ও ভারতসহ বিভিন্ন দেশে ভ্রমণ করেছেন।

## তথ্যসূত্র


## বহিঃসংযোগ

* বাংলাদেশ সরকারি কর্ম কমিশনের ওয়েবসাইটে ফয়েজ আহম্মদ

বিষয়শ্রেণী:বাংলাদেশ সরকারি কর্ম কমিশনের চেয়ারম্যান
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শেরেবাংলা কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পটুয়াখালী সরকারি কলেজের প্রাক্তন শিক্ষার্থী
বিষয়শ্রেণী:পটুয়াখালী সদর উপজেলার ব্যক্তি
বিষয়শ্রেণী:পটুয়াখালী জেলার সরকারি চাকরিজীবী
বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
জাওরা রাজ্য

**জাওরা রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির মালব এজেন্সিতে অবস্থিত রাজ্যগুলির মধ্যে এটি একটি তোপ সেলামী সম্মানপ্রাপ্ত রাজ্য ছিল।

দুটি আশ্রিত অঞ্চল পিপলোড়া ও পন্থ পিপলোড়াসহ রাজ্যটির মোট আয়তন ছিল । জাওরা রাজ্য চারটি তহশীল বিভক্ত ছিল সেগুলি হল জাওরা, বরৌড়া, তাল এবং বড়খেরা। রাজ্যের মুড়ি ফলিত খাদ্যশস্য ছিল মিলেট, তুলা, পেঁয়াজ এবং ভুট্টা এবং ১৯০১ খ্রিস্টাব্দে রাজস্বের পরিমাণ ছিল বার্ষিক ৮,৫০,০০০ ভারতীয় মুদ্রা।

## ইতিহাস
আব্দুল গফুর মোহাম্মদ খান জাওরা রাজ্যের পত্তন ঘটান। তিনি ছিলেন পাঠান নেতা মোহাম্মদ আমির খানের সেনাধ্যক্ষ। পরবর্তীকালে তিনি ইন্দোর রাজ্যের হোল্কার রাজার অধীনস্থ হন। মান্দসৌরের চুক্তি অনুসারে ব্রিটিশ সরকার (ব্রিটিশ ইস্ট ইন্ডিয়া কোম্পানি) ১৮১৮ খ্রিস্টাব্দে এই রাজ্যটি দেশীয় রাজ্যের মর্যাদা পায়। জাওরার নবাব রাজ্যের জাওরা, সনজিত, তাল, মলহরগড়, ভরৌড়াতে ব্রিটিশ হস্তক্ষেপ নিশ্চিত করেন, এবং পিপলোড়াতে ব্রিটিশদের খাজনা আদায়ের অধিকারের আশ্বাস দেন। এর বিপরীতে ব্রিটিশদের তরফ থেকে নবাব প্রয়োজনে ৫০০ অশ্বারোহী বাহিনী ৫০০ পদচালিত সৈন্যবাহিনী ৪টি কামান ব্যবহারের অনুমতি পান। 

এই রাজ্যেরই নবাব মোহাম্মদ ইসমাইল ছিলেন ব্রিটিশ বাহিনীর একজন গণ্যমান্য মেজর জেনারেল। নবাব মোঃ ইফতেখার আলী খাঁয়ের শাসনকালে ১৯২৪ খ্রিস্টাব্দে পিপলোড়া পৃথক রাজ্য এবং ১৯৪২ খ্রিস্টাব্দে পন্থ-পিপলোড়া ব্রিটিশ ভারতের একটি প্রদেশে পরিণত হয়। নবাব মোহাম্মদ ওসমান আলী খাঁ ১৯৪৮ খ্রিস্টাব্দের ১৫ই জুন তারিখে রাজ্যটিকে ভারতীয় অধিরাজ্যের অন্তর্ভুক্ত করার জন্য সম্মতি স্বাক্ষর করেন।

### জাওরার জায়গীর
জাওরা রাজ্যের চোদ্দটি জায়গীর এর মধ্যে দুটি জায়গীর ছিল পাঠানো শাসিত একটি জায়গীর ছিল মহাজন শাসিত এবং বাকি এগারটি জায়গীর ছিল রাজপুত শাসিত।
#### জাওরার নবাব
*৬ জানুয়ারি ১৮১৭ - ৯ সেপ্টেম্বর ১৮২৫  আবদুল গফুর মহম্মদ খাঁ
* ৯ সেপ্টেম্বর ১৮২৫ – ২৯ এপ্রিল ১৮৬৫  গাউস মহম্মদ খাঁ
* ৯ সেপ্টেম্বর ১৮২৫ - ১৮২৭         মুশারফ বেগম -প্রতিনিধি- টঙ্কের মহম্মদ আয়াজ খাঁ ইউসুফজাই(স্ত্রী) -রাজপ্রতিনিধি   
** জাহাঙ্গীর খাঁ
*১৮২৭ - ১৮৪০                বোর্থউইক -রাজপ্রতিনিধি
*৩০ এপ্রিল ১৮৬৫ - ৬ মার্চ ১৮৯৫  এহতেসাম আর-দওলা মহম্মদ ইসমাইল খান ওরফে নবাব ইসমাইল আলি খাঁ 
*৩০ এপ্রিল ১৮৬৫ - ১৮৭২         রাজপ্রতিনিধি
**                           - হজরত নুর খাঁ
**                           - পশ্চিম মালবের রাজনৈতিক প্রতিনিধি 
* ৬ মার্চ ১৮৯৫ – ১৫ আগস্ট ১৯৪৭  ফাখর আল-দওলা মহম্মদ ইফতেখার আলি খান (১২ ডিসেম্বর ১৯১১ থেকে ফাখর আল-দওলা স্যার ইফতেখার আলি খান)                    
* ১৯৪৭ - ১৯৭২ আসিফ উদ-দৌল্লা, সাহেবজাদা নবাব ওসমান আলিখান বাহাদুর সৌলৎ-এ-জঙ্গ
* ১৯৭২ - ১৯৯৯ নবাব মহম্মদ মর্তুজা আলি খান বাহাদুর সৌলৎ-এ-জঙ্গ 
* ১৯৯৯ - ২০১১ নবাব সৌলৎ মনসুর আলি খান (মীনাক্ষী মুখার্জ্জীকে বিবাহ করেন)

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৮১৭-এ ভারতে প্রতিষ্ঠিত
বিষয়শ্রেণী:পশতুন রাজবংশ
বিষয়শ্রেণী:রতলাম জেলা
বিষয়শ্রেণী:১৯৪৮-এ ভারতে বিলুপ্ত
ডোমিনিক ডাইজাকোভিচ

**ক্রিস্টোফার জেমস ডাইজেক** (জন্ম: ২৩ এপ্রিল ১৯৮৭) একজন মার্কিন পেশাদার কুস্তিগির। বর্তমানে তিনি ডাব্লিউডাব্লিউই এর সাথে চুক্তিবদ্ধ, যেখানে তিনি **টি-বার** নামে র ব্র্যান্ডের হয়ে কুস্তি করেন। তিনি রিট্রিবিউশনের একজন সদস্য।

## শিরোপা ও অর্জন
***কেওটিক রেসলিং**
**সিডাব্লিউ হেভিওয়েট চ্যাম্পিয়নশিপ (১ বার)
**সিডাব্লিউ নিউ ইংল্যান্ড চ্যাম্পিয়নশিপ (১ বার)
**সিডাব্লিউ ট্যাগ টিম চ্যাম্পিয়নশিপ (১ বার)-‌ মাইকি ওয়েবের সাথে।
***ল্যাঙ্কাস্টার চ্যাম্পিয়নশিপ রেসলিং**
**কীস্টোন কাপ (২০১৫)-জে. ডিজেলের সাথে।
****[[প্রো রেসলিং ইলাস্ট্রেটেড]]***
**২০২০ সালে পিডাব্লিউআই ৫০০-এ প্রথম ৫০০ জন একক কুস্তিগিরের মধ্যে ১০৪ তম
***প্রো রেসলিং রিসার্জেন্স**
**পিডাব্লিউআর হেভিওয়েট চ্যাম্পিয়নশিপ (১ বার)
***[[রিং অফ অনার]]**
**টপ প্রসপেক্ট টুর্নামেন্ট (২০১৫)
***রেসেলমেরিকা**
**রেসেলমেরিকা হেভিওয়েট চ্যাম্পিয়নশিপ (১ বার)

## তথ্যসূত্র

## বহিঃসংযোগ
*

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি
বিষয়শ্রেণী:ম্যাসাচুসেট্‌সের পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর মার্কিন পেশাদার কুস্তিগির
সরকারি এস কে কলেজ

**সরকারি এস কে কলেজ** বাংলাদেশের গোপালগঞ্জ জেলার কাশিয়ানী উপজেলার একটি সরকারি কলেজ। কলেজটির অফিসিয়াল নাম "রামদিয়া সরকারি শ্রীকৃষ্ণ কলেজ"। কলেজটি *রামদিয়া সরকারি কলেজ* , * এস কে কলেজ * ও  নামেও পরিচিত। কাশিয়ানী উপজেলার প্রাচীন কলেজ যা বিশিষ্ট শিক্ষা অনুরাগী ও সমাজ সেবক চন্দ্রনাথ বসু দ্বারা দেশ বিভাগের আগে তথা ১৯৪২ সালে  প্রতিষ্ঠিত, এবং বাংলাদেশের স্বাধীনতা প্রাপ্তির পর ১৯৮৪ সালের ১লা ফেব্রুয়ারি তে কলেজটিকে  জাতীয়করণ করা হয়। 

## ইতিহাস
গোপালগঞ্জ জেলার কাশিয়ানী উপজেলায় রামদিয়া অবস্থিত। দক্ষিণে রামদিয়া বাজার, পূর্বে রামদিয়া খাল৷ একাদশ ও দ্বাদশ শ্রেণী, স্নাতকসহ ১৩ টি বিষয়ে অনার্স, ১০ টি বিষয়ে  মাস্টার্স এ পাঠদান করা হয় ৷  এই কলেজে দুই টি ছাত্রাবাস (হোস্টেল) রয়েছে , একটি মুসলিম ছাত্রাবাস আরেকটি হিন্দু ছাত্রাবাস। কলেজে মোট ৫ টি পাকা ভবন রয়েছে , যার মধ্যে একটি ৩ তলা , দুইটি ২ তলা এবং দুইটি ১ তলা।

## অবস্থান
গোপালগঞ্জ জেলার কাশিয়ানী উপজেলায় রামদিয়া গ্রামে অবস্থিত। দক্ষিণে রামদিয়া বাজার, পূর্বে রামদিয়া খাল। কলেজের পাশেই রয়েছে রামদিয়া বড় বাজার যা প্রায় আধা কিলোমিটার প্রযন্ত এই বাজারে ই প্রাচীন কাল থেকেই সপ্তাহে দুই দিন হাট বসে আসতেছে ,
এই কলেজের মধ্যে একটি কৃষ্ণচূড়া গাছ ও তার পাশে দিঘী রয়েছে ।

## অনুষদ ও বিভাগসমূহ
রামদিয়া সরকারি এস কে কলেজে মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে।

**স্নাতক সম্মান**
* বাংলা বিভাগ	
* ইংরেজি বিভাগ
* ইসলামের ইতিহাস বিভাগ
* ইতিহাস বিভাগ 	
* ইসলামিক স্টাডিজ বিভাগ 	
* অর্থনীতি বিভাগ	
* হিসাববিজ্ঞান বিভাগ	
* ব্যবস্থাপনা বিভাগ
* মার্কেটিং বিভাগ
* সংস্কৃতি বিভাগ
* দর্শন বিভাগ
* রাষ্ট্রবিজ্ঞান বিভাগ

**উচ্চ মাধ্যমিক** 
* বিজ্ঞান বিভাগ
* বাণিজ্য বিভাগ
* মানবিক বিভাগ

## শিক্ষা কার্যক্রম

## অর্জন
এইচ.এস.সি পরীক্ষায় এ+, স্নাতক (পাস), স্নাতক সম্মান   ও স্নাতকোত্তর  শ্রেণীতে  প্রথম শ্রেণীসহ পাসের হার উল্লেখযোগ্য৷

## তথ্যসূত্র

বিষয়শ্রেণী:গোপালগঞ্জ জেলার মহাবিদ্যালয়
বিষয়শ্রেণী:১৯৪২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪২-এ ব্রিটিশ ভারতে প্রতিষ্ঠিত
কপুরকোট

**কপুরকোট** পশ্চিম-মধ্য নেপালের কর্ণালী প্রদেশের সল্যান জেলার একটি গ্রামীণ পৌরসভা। ২০১১ সালে নেপালের জনশুমারি অনুসারে এর জনসংখ্যা ছিল ১৮,২৭৩ জন।

## তথ্যসূত্র

বিষয়শ্রেণী:২০১৭ সালে গঠিত নেপালের পৌরসভা
বিষয়শ্রেণী:কর্ণালী প্রদেশের গ্রামীণ পৌরসভা
বিষয়শ্রেণী:নেপালের সল্যান জেলার জনপদসমূহ
বিষয়শ্রেণী:নেপালের সল্যান জেলার ভৌগোলিক অসম্পূর্ণ
বিষয়শ্রেণী:উইকিউপাত্তে স্থানাঙ্ক আছে
কৈলাসচন্দ্র বিদ্যাভূষণ

**কৈলাসচন্দ্র বিদ্যাভূষণ** (২৫ অগ্রহায়ণ, ১২৬৬—২৭ ফাল্গুন, ১৩০৯) একজন বাঙালি পণ্ডিত, সম্পাদক ও সংগীত বিশেষজ্ঞ।

## প্রারম্ভিক জীবন
১২৬৬ বঙ্গাব্দের ২৫শে অগ্রহায়ণ হাওড়া জেলার অন্তর্গত সাতরাগাছির প্রসিদ্ধ পণ্ডিত বংশে তাঁর জন্ম হয়। তার পিতার নাম নন্দলাল বিদ্যারত্ন। তিনি ছিলেন পিতার মধ্যম পুত্র। তার পিতামহ  নৈয়ারিক পণ্ডিত হলধর ন্যায়রত্ন মহাশয়। পিতামহের টোলে ভারতবর্ষের বিভিন্ন স্থান থেকে ছাত্র পড়তে আসতেন।  কৈলাসচন্দ্র কলকাতায় মাতামহ কাশীনাথ তর্কবাগীশ মহাশয়ের বাড়িতে থেকে সংস্কৃত কলেজে পড়তেন। তিনি এম এ পরীক্ষায় কৃতিত্বের সাথে উত্তীর্ণ হন ও ডাফ কলেজের সংস্কৃত অধ্যাপকের পদে নিযুক্ত হন।

## অবদান
বিখ্যাত সোমপ্রকাশ পত্রিকার সম্পাদক পণ্ডিত দ্বারকানাথ বিদ্যাভূষণের মৃত্যুর পরে কৈলাসচন্দ্র তাঁর পুত্রদের কাছ থেকে সোমপ্রকাশ পত্রিকার সত্ত্ব কিনে নেন ও সম্পাদনা করতে থাকেন। সংগীত শাস্ত্রেও তার বিশেষ নৈপুণ্য ছিল। তিনি একজন বিখ্যাত মাৰ্দ্দঙ্গিকও ছিলেন। পণ্ডিত কৈলাসচন্দ্র ১৩০৯ বঙ্গাব্দের ২৭শে ফান্তুন মারা যান।

## তথ্যসূত্র

বিষয়শ্রেণী:বাঙালি পণ্ডিত
বিষয়শ্রেণী:বাঙালি সম্পাদক
বিষয়শ্রেণী:হাওড়া জেলার ব্যক্তি
দাতিয়া রাজ্য

**দাতিয়া রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷

এই রাজ্যটি ছিল ব্রিটিশ ভারতের মধ্য ভারত এজেন্সির অন্তর্গত বুন্দেলখণ্ড এজেন্সির একটি দেশীয় রাজ্য। এটি বুন্দেলখন্ড একেবারে উত্তর-পশ্চিম দিকে গোয়ালিয়রের নিকট অবস্থিত ছিল। রাজ্যটি পশ্চিম দিকে যুক্তপ্রদেশ দ্বারা এবং বাকি সকল দিকে মধ্য ভারত এজেন্সির অন্যান্য দেশীয় রাজ্য দ্বারা সীমাবদ্ধ ছিল, যার মধ্যে ছিল গোয়ালিয়র, সমথর এবং ঝাঁসি রাজ্য।

১৯২০ খ্রিস্টাব্দ পর্যন্ত এখানে ২৯ টি পর্যায়ের ডাকটিকিট ছাপা হয়েছিল তবে ১৯২১ খ্রিস্টাব্দ থেকে শুধুমাত্র ভারতীয় ডাকটিকিটই ছাপা শুরু হয়।

## ইতিহাস

১৬২৬ খ্রিস্টাব্দে প্রতিষ্ঠা লাভ করা বুন্দেলখন্ড অঞ্চলের দাতিয়া ছিল একটি পূর্বতন রাজ্য। শাসক রাজপরিবার ছিল ওর্ছা রাজ্যের কোন এক রাজার কনিষ্ঠপুত্রের বংশধর এবং বুন্দেলা গোষ্ঠীর রাজপুত রাজা।

বুন্দেলখন্ড অঞ্চলে অবস্থিত তোপ সেলামী সম্মানপ্রাপ্ত রাজ্যগুলির মধ্যে ওর্ছা রাজ্যের পরেই ছিল এই রাজ্যের অবস্থান। রাজ্যটি ১৭ তোপ সেলামীর সাথে সাথে মহারাজা উপাধি প্রাপ্ত রাজ্যগুলির মধ্যে দ্বিতীয় স্থানে ছিল। রাজ্যটি  অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুযায়ী এর জনসংখ্যা ছিল ৫৩,৭৫৯ জন। রাজ্যটি ২,০০,০০০ ব্রিটিশ ডলার রাজ্যনির্বাহী কাজে ব্যবহারের জন্য পেত। ইতিহাসে ১৮৯৬-৯৭ এবং ১৮৯৯-১৯০০ সময়ের মধ্যে এই রাজ্য দুবার দুর্ভিক্ষের সম্মুখীন হয়। 

১৯৪৭ খ্রিস্টাব্দে ভারতের স্বাধীনতা লাভের পর দাতিয়া রাজ্যের মহারাজা একীভূতকরণের দলিল স্বাক্ষর করেন এবং সম্মতিক্রমে ভারতীয় অধিরাজ্যে যোগদান করেন৷ দাতিয়াসহ বুন্দেলখণ্ড এজেন্সির রাজ্যগুলি ১৯৫০ খ্রিস্টাব্দে স্বাধীন ভারতের বিন্ধ্যপ্রদেশের অংশীভূত হয়৷ পরে ১৯৫৬ খ্রিস্টাব্দে এটি নবগঠিত মধ্যপ্রদেশ রাজ্যের অন্তর্ভুক্ত করা হয়৷

### শাসকবর্গ
দাতিয়া দেশীয় রাজ্যের শাসকগণ প্রাথমিকভাবে রাও ছিলেন পরে তারা রাজা ও মহারাজা উপাধি গ্রহণ করেন৷
#### রাও
* ১৭০৬ – ১৭৩৩: রাও রামচন্দ্র সিং 
* ১৭৩৩ – ১৭৬২: রাও ইন্দ্রজিৎ সিং
* ১৭৬২ – ১৮০১: রাও শত্রুজিৎ সিং

#### রাজা
*১৮০১ – ১৮৩৯: পারিজাত সিং
*১৮৩৯ – ২০ নভেম্বর ১৮৫৭: বিজয় সিং
*২০ নভেম্বর ১৮৫৭ – ১৮৬৫: ভবানী সিংহ

#### মহারাজা
১৮৬৫ খ্রিস্টাব্দে শসকগণ "মহারাজা রাজলোকেন্দ্র" উপাধি পেলেও ১৮৭৭ খ্রিস্টাব্দে এটি কার্যকর হয়৷ 
*১৮৬৫ – জুলাই ১৯০৭: স্যার ভবানী সিংহ বাহাদুর
*৫ আগস্ট ১৯০৭ – ১৫ আগস্ট ১৯৪৭: স্যার গোবিন্দ সিংহ

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৬২৬-এ ভারতে প্রতিষ্ঠিত
বিষয়শ্রেণী:দাতিয়া জেলা
বিষয়শ্রেণী:রাজপুত
বিষয়শ্রেণী:১৯৫০-এ ভারতে বিলুপ্ত
বিষয়শ্রেণী:১৬২৬-এ প্রতিষ্ঠিত রাষ্ট্র ও অঞ্চল
রাণীগঞ্জ ইউনিয়ন

**রাণীগঞ্জ ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* রাণীগঞ্জ ইউনিয়ন, চিলমারী; (কুড়িগ্রাম জেলা)
* রাণীগঞ্জ ইউনিয়ন, জগন্নাথপুর; (সুনামগঞ্জ জেলা)
মফিজুল ইসলাম

**মফিজুল ইসলাম** (১৯২৬–২৫ ডিসেম্বর ১৯৯১) বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-১৩ আসনের আসনের সংসদ সদস্য ছিলেন।

## প্রাথমিক জীবন
মফিজুল ইসলাম ১৯২৬ সালে কুমিল্লা জেলার বুড়িচংয়ের বাকশীমূল গ্রামে জন্মগ্রহণ করেন। তার পিতা বন্দে আলী মিয়া এবং মাতা আতারুন্নেসা। তিনি ১৯৪৩ সালে ইউসুফ বহুমুখী কারিগরী উচ্চ বিদ্যালয় থেকে এসএসসি পাশ করে ১৯৪৫ সালে ব্রাহ্মণবাড়িয়া কলেজ থেকে এইচএসসি পাশ করেন। চট্টগ্রাম কলেজ থেকে তিনি স্নাতক ও ঢাকা বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রী অর্জন করেন।

## রাজনৈতিক ও কর্মজীবন
মফিজুল ইসলাম কর্মজীবনের শুরুতে চট্টগ্রামের আবু তোরাব হাই স্কুলের প্রধান শিক্ষক ও ১৯৫৪ সালে চট্টগ্রাম সিটি কলেজের উপধ্যক্ষ হিসেবে দায়িত্ব পালন করেন।

তিনি ১৯৪৬ সালে চট্টগ্রাম জেলা মুসলিম ছাত্রলীগ সাংগঠনিক কমিটির সভাপতি নির্বাচিত হন। ১৯৫০ সালে তিনি তৎকালীন পূর্ব পাকিস্তান যুবলীগের কেন্দ্রীয় সংসদের সদস্য নির্বাচিত হন। বায়ান্নর ভাষা আন্দোলন, ৬ দফা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।

তিনি লাহোর থেকে প্রকাশিত *‘দি পাকিস্তান টাইমসের’* এর চট্টগ্রাম সংবাদদাতা হিসেবে দায়িত্ব পালন করেন। তিনি ১৯৫২ সালে তৎকালীন পূর্ব পাকিস্তানের প্রথম সরকার বিরোধী বাংলা দৈনিক ‘আমার দেশ’ ঢাকা থেকে প্রকাশ করেন। যদিও তা ৬ মাস পর বন্ধ হয়ে যায়। ১৯৫৪ সালে তিনি *‘পাকিস্তান অবজারভার’* পত্রিকার চট্টগ্রাম সংবাদপত্রদাতার হিসেবে দায়িত্ব পালন করেন।

১৯৫৩ সালে তিনি ভাসানীর নেতৃত্বাধীনে আওয়ামীলীগে যোগদান করেন। তিনি ১৯৫৬ সালে আওয়ামীলীগে যোগদান করেন। মওলানা ভাসানীর নেতৃত্বে ১৯৫৭ সালে ন্যাশনাল আওয়ামী পার্টি (ন্যাপ) গঠিত হলে তিনি কুমিল্লা জেলার সভাপতি মনোনীত হন। পরবর্তীতে আতাউর রহমান খানের নেতৃত্বে জাতীয় লীগ গঠিত হলে তাতে যোগদান করে সহসভাপতি নির্বাচিত হন। ১৯৫৪, ১৯৫৮ ও ১৯৭০ সালের তৎকালীন পাকিস্তানের জাতীয় নির্বাচনে অংশগ্রহণ করে তিনি পরাজিত হন।

১৯৭৯ সালের দ্বিতীয় জাতীয় সংসদ নির্বাচনে ন্যাশনাল আওয়ামী পার্টির প্রার্থী হিসেবে তৎকালীন কুমিল্লা-১৩ আসন থেকে সংসদ সদস্য নির্বাচিত হন। এরপর রাজনীতির বাহিরে ছিলেন।

## মৃত্যু
মফিজুল ইসলাম ২৫ ডিসেম্বর ১৯৯১ সালে মৃত্যুবরণ করেন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া সরকারি কলেজের প্রাক্তন শিক্ষার্থী
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:সরকারি সিটি কলেজ, চট্টগ্রামের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় লীগের রাজনীতিবিদ
৫-মিথাইলইউরিডিন

**৫-মিথাইলইউরিডিন**, যা **রাইবোথাইমিডিন** নামেও পরিচিত, হলো একটি পাইরিমিডিন নিউক্লিওসাইড যৌগ। একে সংক্ষেপে এম৫ইউ (m5U) হিসেবেও লেখা হয়। এটির রাসায়নিক কাঠামো ডিঅক্সিরাইবোনিউক্লিওসাইড থাইমিডিনের অনুরূপ, কেবল পেন্টোজ শর্করার কার্বন চক্রের ২' কার্বনের সাথে কোনো হাইড্রক্সিল মূলক অনুপস্থিত থাকে। ৫-মিথাইলইউরিডিনে রাইবোজ নামক পেন্টোজ শর্করার সাথে নাইট্রোজেনঘটিত ক্ষারক হিসেবে একটি থাইমিন যুক্ত থাকে। যৌগটি শ্বেতবর্ণের কঠিন পদার্থ।

## আরও দেখুন
* ৫-মিথাইলসাইটোসিন
* ৩-মিথাইলইউরিডিন

## তথ্যসূত্র

বিষয়শ্রেণী:জৈব রসায়ন
বিষয়শ্রেণী:নিউক্লিক অ্যাসিড
রিজওয়ান-উজ-জামান

**রিজওয়ান-উজ-জামান খান** (; জন্ম: ৪ সেপ্টেম্বর, ১৯৬১) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক গুগলি বোলিংয়ে পারদর্শী ছিলেন **রিজওয়ান-উজ-জামান**।

## খেলোয়াড়ী জীবন
১৯৭৬-৭৭ মৌসুম থেকে ১৯৯৯-২০০০ মৌসুম পর্যন্ত রিজওয়ান-উজ-জামানের প্রথম-শ্রেণীর খেলোয়াড়ী জীবন চলমান ছিল। ১৯৯০ সালে ইংল্যান্ডের নর্থ ইয়র্কশায়ার ও সাউথ ডারহাম ক্রিকেট লীগে পেশাদারী পর্যায়ে অংশ নেন। এ পর্যায়ে তিনি নরম্যান্ডি হল ক্লাবের পক্ষে খেলেছিলেন।

সমগ্র খেলোয়াড়ী জীবনে এগারোটি টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন রিজওয়ান-উজ-জামান। ১৩ নভেম্বর, ১৯৮১ তারিখে পার্থে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৪ ফেব্রুয়ারি, ১৯৮৯ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

## তথ্যসূত্র

## আরও দেখুন
* ইজাজ ফাকিহ
* মোহাম্মদ ফারুক
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:করাচির ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার
বিষয়শ্রেণী:পাকিস্তান স্টারলেটসের ক্রিকেটার
বিষয়শ্রেণী:সিন্ধু এ-এর ক্রিকেটার
বিষয়শ্রেণী:সিন্ধু বি-এর ক্রিকেটার
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
আজিম হাফিজ

**রাজা আজিম হাফিজ** (; জন্ম: ২৯ জুলাই, ১৯৬৩) ঝিলম এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, করাচি, পাকিস্তান ইন্টারন্যাশনাল এয়ারলাইন্স, পাকিস্তান ন্যাশনাল শিপিং কর্পোরেশন দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন **আজিম হাফিজ**।

## প্রথম-শ্রেণীর ক্রিকেট
১৯৮২-৮৩ মৌসুম থেকে ১৯৯৬-৯৭ মৌসুম পর্যন্ত আজিম হাফিজের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের সবল বামহাতি ফাস্ট বোলার ছিলেন আজিম হাফিজ। স্বল্প কয়েকটি প্রথম-শ্রেণীর ক্রিকেট খেলায় অভিজ্ঞতাপুষ্ট অবস্থাতেই টেস্ট ক্রিকেট অঙ্গনে আবির্ভাব ঘটে তার।

বামহাতি ফাস্ট বোলার আজিম হাফিজ তার জন্মগত ত্রুটির কারণে পরিচিতি পেয়ে আসছেন। তার ডানহাতের দুই আঙ্গুল কম ছিল। তবে, তিনি ঐ হাতে বোলিং করতেন না।

## আন্তর্জাতিক ক্রিকেট
সমগ্র খেলোয়াড়ী জীবনে আঠারোটি টেস্ট ও পনেরোটি একদিনের আন্তর্জাতিকে অংশগ্রহণ করেছেন আজিম হাফিজ। ১৪ সেপ্টেম্বর, ১৯৮৩ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

১৯৮৩-৮৪ মৌসুমে ভারতের বিপক্ষে টেস্ট অভিষেক পর্ব সম্পন্ন হয় তার। পায়ের আঘাতের কারণে দলের বাইরে থাকা ইমরান খানের স্থলাভিষিক্ত হয়েছিলেন তিনি। এরপর তিনি অস্ট্রেলিয়া গমনের সুযোগ পান। সেখানে তিনি অবিরাম বোলিং করে গেছেন। ঐ সফরে ১৯ উইকেট পান তিনি। তন্মধ্যে অ্যাডিলেড ও পার্থ টেস্টে পাঁচ-উইকেট পান। নিজ দেশে সফরকারী ভারত দলের বিপক্ষে লাহোরের নিষ্প্রাণ পিচের ৬/৪৬ বোলিং পরিসংখ্যান গড়েন। এটিই পরবর্তীতে তার সেরা বোলিং হিসেবে চিত্রিত হয়ে যায়। এরপর, কিউইদের বিপক্ষে ধারাবাহিকভাবে ছয় টেস্টে অংশ নিয়ে ২২ উইকেট পান।

পাকিস্তান দলে নিজেকে কখনো প্রতিষ্ঠিত করতে পারেননি। ঐ সময়ে পাকিস্তান দলের বোলিং স্তম্ভ ওয়াসিম আকরাম ও ওয়াকার ইউনুসের সাথে তাকে তীব্র প্রতিদ্বন্দ্বিতায় অবতীর্ণ হতে হয়েছে। বামহাতি উদীয়মান পেস ওয়াসিম আকরামের কাছে স্থানচ্যূতি ঘটে তার। সবমিলিয়ে ১৮ টেস্টে ৬৩ উইকেট পেয়েছেন।

## তথ্যসূত্র

## আরও দেখুন
* জাভেদ বার্কি
* রশীদ খান (পাকিস্তানি ক্রিকেটার)
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যালাইড ব্যাংক লিমিটেডের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান ন্যাশনাল শিপিং কর্পোরেশনের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
বিষয়শ্রেণী:ঝিলামের ব্যক্তি
হলদেপানা

**হলদেপানা** (বৈজ্ঞানিক নাম: ***Limnocharis flava***; () হলো একটি জলজ সপুষ্পক উদ্ভিদ প্রজাতি। এটি মেক্সিকো, মধ্য আমেরিকা, দক্ষিণ আমেরিকা, কিউবা, হাইতি এবং ডোমিনিকান রিপাবলিকের স্থানীয় উদ্ভিদ প্রজাতি। এছাড়া দক্ষিণ ও দক্ষিণ-পূর্ব এশিয়ার দেশ ভারত, শ্রীলঙ্কা, কম্বোডিয়া, বার্মা, থাইল্যান্ড, ভিয়েতনাম, ইন্দোনেশিয়া, মালয়েশিয়া, ব্রুনাই এবং দক্ষিণ চীনে (কুয়াংতুং, ইউনান) অভিযোজিত উদ্ভিদ হিসেবে ব্যাপক পরিলক্ষিত হয়।

## বর্ণনা
হলদেপানা বড়জোর ৫০&nbsp;সেন্টিমিটার পর্যন্ত লম্বা হয়। এরা ঝোপের মতো বড় হয়। এর ত্রিভুজাকৃতির পাতা এবং ফাঁপা কাণ্ডে কোনো অলঙ্করণ থাকে না। এর পুষ্পমঞ্জরির বৈশিষ্ট্যসূচক আকৃতি থাকে। এর তিন-পাপড়িবিশিষ্ট ফুলগুলোর ব্যাস প্রায় ১.৫&nbsp;সেন্টিমিটার। ফলগুলো গোলাকৃতির। হলদেপানা মুক্ত ভাসমান উদ্ভিদ নয়, তবে এর বীজ পানির স্রোতে ভেসে বহুদূর পর্যন্ত যেতে পারে।

হলদেপানা মিঠাপানির জলা জাতীয় জায়গায় জন্মে থাকে; তবে যেখানে খুব গভীর স্থির পানি থাকলে, সেখানে জন্মায় না। আবার কিছু কিছু জায়গায় আগাছার মতো ধানক্ষেতে বিস্তৃত হয়। এছাড়া পৃথিবীর বেশ কিছু জলাভূমি এলাকায় এটি দখলদার প্রজাতি হিসেবে পরিচিত।

## খাদ্য হিসেবে ব্যবহার
ঐতিহ্যগতভাবে হলদেপানা ইন্দোনেশিয়া, ফিলিপাইন, ভিয়েতনাম লাওস, ইসান (থাইল্যান্ড)-এর বেশ কিছু অঞ্চলে জনপ্রিয়। ভারতের কিছু কিছু অঞ্চলেও হলদেপানার পুষ্পবৃন্ত তরকারি, স্যুপ, সালাদ এবং ভাজি হিসেবে খাওয়া হয়৷ এছাড়া হলদেপানা ফুলের অপরিপক্ব কলিও খাওয়া যায়। থাইল্যান্ডের ইসানে হলদেপানার কচিপাতা *[[নাম ফ্রিক]]*-এর সাথে কাঁচা অবস্থায় খাওয়া হয়। তবে এর অতিসাধারণ স্বাদের কারণে কিছু এলাকায় এটিকে "গরিব লোকের খাবার" বা অন্য খাদ্যের সংকটে আপদকালীন খাবার হিসেবে গণ্য করা হয়। ১৯৪০-এর দশকে জাভা দ্বীপের বানিউয়াংগি ভাষায় মোহাম্মদ আরিফের রচিত জনপ্রিয় *গেঞ্জের-গেঞ্জের* (*Genjer-genjer*) এই গানে এই বৈশিষ্ট্যটি প্রতিভাত হয়।

## আরও দেখুন
* ইন্দোনেশীয় রন্ধনশৈলী
* গুঁড়িপানা

## তথ্যসূত্র

## বহিঃসংযোগ

*Vegetables, spices and fruits of Thailand
*FAO - Aquatic plants for human food
*Thai biodiversity - Limnocharis flava

বিষয়শ্রেণী:এশীয় সবজি
বিষয়শ্রেণী:মেক্সিকোর উদ্ভিদ
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:স্বাদু পানির উদ্ভিদ
বিষয়শ্রেণী:ভিয়েতনামি রন্ধনশৈলী
বিষয়শ্রেণী:ভোজ্য উদ্ভিদ
মার্সেলিনো গালাতাস

**মার্সেলিনো গালাতাস রেন্তেরিয়া** (; ২ এপ্রিল ১৯০৩ – ৮ এপ্রিল ১৯৯৪; **মার্সেলিনো গালাতাস** নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিয়াল সোসিয়েদাদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।

১৯২০–২১ মৌসুমে, অ্যাথলেটিক বিলবাওয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অ্যাথলেটিক বিলবাওয়ের হয়ে ১ মৌসুম খেলার পর, পরবর্তী মৌসুমে তিনি দেউস্তোয় যোগদান করেন, সেখানে তিনি ২ মৌসুম অতিবাহিত করেন। অতঃপর ১৯২৩–২৪ মৌসুমে, তিনি তার রিয়াল সোসিয়েদাদে যোগদান করেন, যেখানে তিনি ৪ মৌসুম অতিবাহিত করে আতলেতিকো মাদ্রিদে যোগদান করেন, আতলেতিকো মাদ্রিদের হয়ে তিনি ১ মৌসুম অতিবাহিত করে অবসর গ্রহণ করেছিলেন।

১৯২৭ সালে, গালাতাস স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি মাত্র ১টি ম্যাচে অংশগ্রহণ করেছেন।

## ব্যক্তিগত জীবন
মার্সেলিনো গালাতাস ১৯০৩ সালের ২রা এপ্রিল তারিখে ফিলিপাইনের ম্যানিলায় জন্মগ্রহণ করেছিলেন। পরবর্তীতে প্রকৌশল বিষয়ে পড়াশোনা করার জন্য তিনি স্পেনের বাস্ক প্রদেশে চলে আসেন। তিনি তার খেলোয়াড় জীবনে সকলের কাছে "চেলিন" ডাকনামে পরিচিত ছিলেন। ১৯৯৪ সালের ৮ই এপ্রিল তারিখে, ৯১ বছর বয়সে, গালাতাস স্পেনের বেনালমাদেনায় মৃত্যুবরণ করেছেন।

## তথ্যসূত্র

## বহিঃসংযোগ
* মার্সেলিনো গালাতাস 
* 
* 

বিষয়শ্রেণী:১৯০৩-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:অ্যাথলেটিক বিলবাওয়ের ফুটবলার
বিষয়শ্রেণী:রিয়াল সোসিয়েদাদের ফুটবলার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
কলাম্বিয়া পর্বত

**কলাম্বিয়া পর্বত** কানাডিয় রকি পর্বতমালার উইন্সটন চার্চিল রেঞ্জে অবস্থিত। এটির চূড়া কানাডার আলবার্টা প্রদেশের সর্বোচ্চ বিন্দু এবং কানাডিয় রকি পর্বতমালায় উচ্চতা ও ভূসংস্থানিক বৈশিষ্ট্যের বিচারে রবসন পর্বতের পর দ্বিতীয় সর্বোচ্চ পর্বত। এটি জেসপার জাতীয় উদ্যানের উত্তর প্রান্তে, ব্রিটিশ কলাম্বিয়া ও আলবার্টা প্রদেশের সীমানায় অবস্থিত, তবে এটির সর্বোচ্চ চূড়া আলবার্টার ভিতরে পরেছে। ১৮৯৮ সালে কলাম্বিয়া নদীর নামানুসারে ইংলিশ পর্বতবিদ জন নরম্যান কলি এই পর্বতের নামকরণ করেন। ১৯০২ সালে সুইস পর্বতারোহী ক্রিস্টিয়ান কউফম্যানের দিক নির্দেশনায় ব্রিটিশ ধর্মযাজক জেমস আউটরাম সর্বপ্রথম এই পর্বতে আরোহণ করেন।

## আরোহণ পথ
কলাম্বিয়া পর্বত আরোহণের জন্য সাধারণত 'পূর্বমুখি' হিমবাহ পথ আছে, এই পথে গ্রীষ্মে সোজাসুজি আরোহণ করা যায়, যদিও এইপথে প্রায়  আথাবাস্কা হিমবাহ ও কলাম্বিয়া বরফক্ষেত্র পাড়ি দিতে হয়। অন্যদিকে 'কিংস ট্রেঞ্চ' দিয়ে আরোহণে ৮ কিলোমিটার(৫ মাইল) পথ কমে যায়। পর্বতটির উত্তর শৈলশিরার উপরের পথটি পর্বতারোহণ পথের ধরন অনুযায়ী পঞ্চম গ্রেডের পথ এবং বেশি দর্শনীয় হিসেবে বিবেচিত।

## ভূতত্ত্ব ও জলবায়ু
কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়।

## চিত্রশালা

চিত্র:Mt. Columbia - Getting up there - Doug.jpg|পূর্বমূখি আরোহণ পথ
চিত্র:Mtcolumbia.jpg|তুষারস্তুপের চূড়া হতে কলাম্বিয়া পর্বত
চিত্র:Mt. Columbia from bivy by Kings Trench, in foreground.jpg|কিংস ট্রেঞ্চ ধরে আরোহণের পথে কলাম্বিয়া পর্বত।
চিত্র:Mt. Columbia summit looking SW.jpg|কলাম্বিয়া পর্বত হতে দক্ষিণপশ্চিম দিকের দৃশ্য
চিত্র:Mts. Columbia & King Edward.jpg|কলাম্বিয়া ও রাজা এডওয়ার্ড পর্বত


## আরও দেখুন

* আথাবাস্কা পর্বত

## তথ্যসূত্র

বিষয়শ্রেণী:আলবার্টার পর্বত
বিষয়শ্রেণী:জেসপার জাতীয় উদ্যানের পর্বত
বাবুনাই

**বাবুনাই** বা **শ্বেতাক্ষি** (*Zosterops palpebrosus*) শ্বেত-চোখ পরিবারে একটি ছোট পাসেরিন পাখি। এটি চশমা পাখি বা চশমা টুনি নামেও পরিচিত। এরা ছোট ছোট দলে চারণ করে, অমৃত এবং ছোট পোকামাকড় খায়। এদের স্বতন্ত্র  চোখের চারদিক ঘিরে সাদা বলয় এবং সামগ্রিক হলুদ বর্ণের উপরের অংশগুলি দ্বারা সহজেই শনাক্ত করা যায়। এটি ভারতীয় উপমহাদেশে উন্মুক্ত অরণ্যে বসবাসকারী পাখি। ভারতীয় উপমহাদেশ ছাড়াও ওমান, ইরান, আফগানিস্তান, চীন, মিয়ানমার প্রভৃতি দেশে এদের দেখা যায়।

## বর্ণনা
বাবুনাই লম্বায় ১০ সেন্টিমিটার ও ৯ গ্রাম ওজনের হয়ে থাকে। প্রাপ্তবয়স্ক পাখির পিঠ ও মাথা হলুদাভ-সবুজ। ডানা ও লেজ কালচে। গলা, বুকের উপরাংশ ও লেজের তলা উজ্জ্বল হলুদ। ঠোঁট কালচে ও নিচের ঠোঁটের গোড়া বাদামি। বুক ও পেট সাদা। চোখের কোনায় কালচে দাগ থাকে। পা, পায়ের পাতা ও নখ ধূসর-বাদামি। চোখ বাদামি-হলুদ। ছানাদের চোখে চশমা থাকে না।

## প্রজনন
এপ্রিল-মে মাসে গাছের সরু শাখায় সরু শিকড়, মাকড়সার জাল ইত্যাদি দিয়ে গোলাকার ঝুলন্ত বাসা বানায়। সেই বাসায় দু-তিনটি ডিম পাড়ে। ডিমের রং ফ্যাকাশে নীল। ডিম ফুটতে ৯-১১ দিন সময় লাগে। ছানারা প্রায় ১০ দিনে উড়তে শেখে।

## চিত্রশালা

File:Zosterops palpebrosus -Singapore-8.jpg|*Z. p. williamsoni*, সিঙ্গাপুর
File:Indian white-eye (Zosterops palpebrosus), Nadia, West Bengal, India - 5041.jpg|নদীয়া, পশ্চিমবঙ্গ।
File:Indian white-eye (Zosterops palpebrosus egregius) and Red-vented bulbul (Pycnonotus cafer haemorrhousus) 2.jpg|শ্রীলঙ্কা


## তথ্যসূত্র

বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:১৮২৪-এ বর্ণিত পাখি
সানওয়াপ্টা নদী

**সানওয়াপ্টা নদী** কানাডার আলবার্টা প্রদেশের জেসপার জাতীয় উদ্যানে কানাডিয় রকি পর্বতমালার অন্তর্গত নদী। নদীটি আথাবাস্কা হিমবাহের একটি প্রান্ত বা টারমিনাস হতে উদ্ভূত হয়ে বৃহৎ আথাবাস্কা নদীতে মিশেছে। এটি আথাবাস্কা নদীর অন্যতম উপনদী। যাত্রাপথে নদীটির একটি জলপ্রপাত, কয়েকটি শাখা ও উপনদী আছে। এই নদীর নাম *স্টোনি ইন্ডিয়ান* জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। ১৮৯২ সালে ভুতত্ত্ববিদ এ পি কোলম্যান এই নদীর নামকরণ করেন।
## প্রবাহ
কলাম্বিয়া বরফক্ষেত্রের আথাবাস্কা হিমবাহের শেষপ্রান্তে গলিত বরফ জমা ছোট সানওয়াপ্টা হ্রদকে সানওয়াপ্টা নদীর নামমাত্র প্রবাহ উৎস বিবেচনা করা হয়। এর কয়েক কিলোমিটার উজান থেকে নদীটির মূলশ্রোত সানওয়াপ্টা গিরিপথের পশ্চিম-উত্তরপশ্চিম পাশে কলাম্বিয়া বরফক্ষেত্রের কাছ দিয়ে প্রবাহিত হয়েছে, যা জেসপার ও ব্যানফ জাতীয় উদ্যানকে বিভাজিত এবং উদ্যান দুইটির সীমা নির্দেশ করেছে। এরপর নদীটি আলবার্টা প্রদেশের 'আইসফিল্ডস পার্কওয়ে' নামে খ্যাত মহাসড়ক ৯৩-এর পাশাপাশি অনুসরণ করে জেসপার জাতীয় উদ্যানের মধ্য দিয়ে উত্তর-পশ্চিমে প্রবাহিত হতে থাকে। এটির প্রবাহের শেষ দিকে সানওয়াপ্টা জলপ্রপাত অবস্থিত, জলপ্রপাতের তিন কিলোমিটার পরে নদীটি আথাবাস্কা নদীর সাথে মিশেছে।

## উপনদী সমূহ
সানওয়াপ্টা নদীর উপনদী সমূহঃ

*কিচনার নালী
*ট্যাঙ্গল নালী
*উলি নালী
*বিউটি নালী
*ডায়াডেম নালী
*গ্রিজলি নালী
*জোনাস নালী
*পোবোকটান নালী


## আরো দেখুন

* সানওয়াপ্টা পর্বত
* সানওয়াপ্টা গিরিপথ

## তথ্যসূত্র

বিষয়শ্রেণী:আথাবাস্কা নদীর উপনদী
বিষয়শ্রেণী:সানওয়াপ্টা
বিষয়শ্রেণী:আলবার্টার নদী
বিষয়শ্রেণী:জেসপার জাতীয় উদ্যান
এড়াছিয়া

**এড়াছিয়া** একটি ছোট গ্রাম এটি ভাতার সিডি ব্লকের পূর্ব বর্ধমান জেলার পশ্চিম বঙ্গ, রাজ্যের অন্তর্গত। এখানে মোট পরিবারের সংখ্যা হল 609 টি। এড়াছিয়া গ্রাম থেকে জাতীয় হাইওয়ে পূর্ব বর্ধমানের দূরত্ব প্রায় ২0 কিলোমিটার (১2 মা) )। 

## ইতিহাস
আদমশুমারি ২০১১ এড়াছিয়া গ্রাম অবস্থানের কোড বা ভিলেজ কোড 319860। এড়াছিয়া গ্রামে অবস্থিত Bhatar এর তহশীল বর্ধমান পশ্চিমবঙ্গের ভারতে জেলা। । 

## পরিবহন
প্রায় 20 কিলোমিটার (১2 মা) পূর্ব বর্ধমান , শহর থেকে এড়াছিয়া যাত্রা বাস এবং নিকটতম রেল স্টেশন ভাতার।। । 

## জনসংখ্যা
বর্ধমানের এড়াছিয়া গ্রামে তফসিলি বর্ণের জনসংখ্যা রয়েছে। তফসিল জাতি (এসসি) গঠিত 25.41 % যখন তপশিলি উপজাতি (এসটি) ছিল 3.17 এড়াছিয়া গ্রামে মোট জনসংখ্যার%। 

## জনসংখ্যা এবং বাড়ির ডেটা

## স্বাস্থ্যসেবা
ভাতারে নিকটতম গ্রামীণ হাসপাতাল (60 বিছানা সহ) ভাতার সিডি ব্লকের মূল চিকিৎসা সুবিধা প্রাথমিক স্বাস্থ্য কেন্দ্র রয়েছে। ।

## তথ্যসূত্র

বিষয়শ্রেণী:পূর্ব বর্ধমান জেলার গ্রাম
বিষয়শ্রেণী:উইকিউপাত্তে স্থানাঙ্ক নেই
ফ্রান্সের রপ্তানি পণ্য তালিকা

নীচে ফ্রান্সের রফতানির একটি তালিকা রয়েছে। আন্তর্জাতিক বাণিজ্য কেন্দ্রএর ২০১৯ সালের তথ্য অনুযায়ী মিলিয়ন হিসাবে, মিলিয়ন মার্কিন যুক্তরাষ্ট্রের ডলারে। বর্তমানে শীর্ষ ৩০ রফতানি তালিকাভুক্ত করা হয়েছে।

## আরও দেখুন

* ফ্রান্সের অর্থনীতি
* যুক্তরাজ্যের রফতানির তালিকা

## তথ্যসূত্র

* আন্তর্জাতিক বাণিজ্য কেন্দ্র - আন্তর্জাতিক বাণিজ্য পরিসংখ্যান (2019) - মাসিক, ত্রৈমাসিক এবং বার্ষিক বাণিজ্য ডেটা। আমদানি ও রফতানি মান, আয়তন, বৃদ্ধির হার, বাজারের শেয়ার ইত্যাদি etc.

বিষয়শ্রেণী:ফ্রান্সের বৈদেশিক বাণিজ্য
বিষয়শ্রেণী:দেশ অনুযায়ী রফতানির তালিকা
বিষয়শ্রেণী:ফ্রান্সের অর্থনীতি সম্পর্কিত তালিকা
এ১ মোটরওয়ে (সাইপ্রাস)

**এ১ মোটরওয়ে**, স্থানীয়ভাবে **নিকোসিয়ালিমাসল হাইওয়ে** (গ্রীক: *δρόμος Λευκωσίας  Λεμεσού*; তুর্কি: *LefkoşaLimasol yolu*) হিসাবে পরিচিত, এটি সাইপ্রাসে নির্মিত প্রথম এবং দীর্ঘতম মোটরওয়ে। এটি দ্বীপের সমস্ত প্রধান শহরকে আধুনিক ৪ লেনের মহাসড়কের সাথে সংযুক্ত করার জন্য একটি উচ্চাকাঙ্ক্ষী সরকারী প্রকল্পের সূচনা করেছে। এটি ৭৩&nbsp;কিলোমিটার দীর্ঘ এবং কোনও -গ্রেড ছেদমুক্ত । এটি রাজধানী নিকোসিয়াকে (যা প্রশাসনিক এবং আর্থিক কেন্দ্র) লিমাসল দ্বীপের বৃহত্তম বন্দর (এবং দ্বিতীয় বৃহত্তম শহর) এর সাথে যুক্ত করেছে।

## ইতিহাস
বাম|থাম্ব|112x112পিক্সেল|মধ্যে অ্যাজিওস অ্যাথানাসিও মোড় এবং লিনোপেট্রা মোড় মধ্যে রাতের দৃশ্য।
s

১৯৭০ এর দশকের শেষদিকে, সাইপ্রিয়ট সরকার দ্বীপে পরিবহনের অবকাঠামোগত উন্নয়নের জন্য বিভিন্ন ধরনের স্কিম চালু করেছিল। প্রথম পরিকল্পনা করা মোটরওয়েটি নিকোসিয়া এবং নিকোসিয়া আন্তর্জাতিক বিমানবন্দরের মধ্যে মোটামুটি বর্তমান গ্রিভা দিগেনি এভিনিউয়ের রুটে নির্মিত হয়েছিল। রাস্তাটি প্রস্তুতিতে প্রশস্ত করা হয়েছিল কিন্তু জুলাই ১৯৭৪ সালের জুলাই মাসে সাইপ্রাসে তুর্কি আক্রমণ এবং বিমানবন্দর বন্ধ হওয়ার পরে, এই স্কিমটি পরিত্যাগ করা হয়েছিল, ১৯৭৮ সালে লিমাসোলের নিকোসিয়াকে সাইপ্রাসের নতুন মূল বন্দরটির সাথে সংযুক্ত করার জন্য এ১-তে নির্মাণ কাজ শুরু হয়েছিল। ।

নির্মাণকাজ একই সাথে উভয় প্রান্তে শুরু হয়েছিল। প্রাথমিক নির্মাণে, সংযোগস্থলগুলো শ্রেণী বিচ্ছেদে ছিল। যদিও নিকোসিয়া প্রান্তে পুনর্গঠনগুলি এর কোনও প্রমাণ নিষ্ক্রিয় করেছে, ড্রাইভাররা এখনও ১৭ সন্ধিক্ষণে ফিল্টার লেন দেখতে পাবে। মোটরওয়েটি পর্যায়ক্রমে খোলা হয়েছিল, চূড়ান্ত পর্যায়ে (কর্নোস থেকে কোফিনো) ১৯৮৪ সালের অক্টোবরে সম্পন্ন হয়েছিল, ২০০৮ সালের গ্রীষ্মে লিমাসল শহরের অভ্যন্তরে আপগ্রেড সম্পন্ন হয়েছিল। এই আপগ্রেডগুলির মধ্যে রয়েছে পোলেমিডিয়া এবং ট্রয়েডোস জংশন, আগিয়া ফিল্যাক্সিস জংশন, অ্যাজিওস অ্যাথানাসিওস জংশন, লিনোপেট্রা জংশন এবং জেরমাসোজিয়া জংশন এবং ফ্লাইওভার বা আন্ডারপাসগুলির সাথে একটি সিরিজের রাউন্ড আউটসেস প্রতিস্থাপন জড়িত।

২০১২ সাল থেকে নিকোশিয়ার প্রবেশ পথ এবং এ২ মোটরওয়ের সংযোগস্থলের মধ্যবর্তী মোটরওয়ের অংশটি ভারী যানজটের কারণে ৬ লেনের রাস্তায় উন্নত হয়েছে।

## আরও দেখুন

* এ২ মোটরওয়ে (সাইপ্রাস)
* এ৩ মোটরওয়ে (সাইপ্রাস)
* এ৪ মোটরওয়ে (সাইপ্রাস)
* এ৬ মোটরওয়ে (সাইপ্রাস)
* এ৭ মোটরওয়ে (সাইপ্রাস)
* এ৯ মোটরওয়ে (সাইপ্রাস)
* এ২২ মোটরওয়ে (সাইপ্রাস)

## তথ্যসূত্র

বিষয়শ্রেণী:সাইপ্রাস
তারকেশ্বর রেলওয়ে স্টেশন

**তারকেশ্বর রেলওয়ে স্টেশন** হল ভারতের পশ্চিমবঙ্গ রাজ্যে অবস্থিত কলকাতা শহরতলি রেলের একটি স্টেশন। এটি শেওড়াফুলি-তারকেশ্বর শাখার মধ্যে অবস্থিত। এই রেলওয়ে স্টেশন তারকেশ্বর ও তার পার্শ্ববর্তী অঞ্চলগুলির মধ্যে রেলযোগাযোগ পরিচালনা করে।

## ইতিহাস
১৮৮৫ সালের ১ জানুয়ারি তারকেশ্বর রেলওয়ে কোম্পানি, শেওড়াফুলি-বিষ্ণুপুর ব্রাঞ্চ লাইন নামক ব্রডগেজ রেলপথটির সূচনা করে এবং এটি তখন ইস্ট ইন্ডিয়া রেলওয়ে কোম্পানি পরিচালনা করত। 

## বৈদ্যুতীকরণ
১৯৫৭ থেকে ১৯৫৮ সালের মধ্যে হাওড়া শেওড়াফুলি তারকেশ্বর লাইনটির বৈদ্যুতীকরণ করা হয়।

## সুযোগ-সুবিধা
 বর্তমানে অমৃত ভারত প্রকল্পের কাজ চলার জন্য বেশকিছু সুবিধা অনির্দিষ্টকালের জন্য বন্ধ আছে। তবে স্টেশনে পানীয় জলের সুব্যবস্থা রয়েছে।

## তথ্যসূত্র


## বহিঃসংযোগ
* তারকেশ্বর রেলওয়ে স্টেশনের ট্রেন চলাচল

বিষয়শ্রেণী:হাওড়া জেলার রেলওয়ে স্টেশন
বিষয়শ্রেণী:১৮৮৫-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:১৮৮৫-এ ভারতে চালু রেলওয়ে স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:হুগলী জেলার রেলওয়ে স্টেশন
উলি পর্বত

**উলি পর্বত** কানাডার আলবার্টা প্রদেশে রকি পর্বতমালার কানাডিয় অংশের উইন্সটন চার্চিল রেঞ্জে অবস্থিত। জেসপার জাতীয় উদ্যানের অভ্যন্তরে সানওয়াপ্টা নদীর উপত্যাকায় ডায়াডেম পর্বতের ১.৫ কিলোমিটার দক্ষিণে এর অবস্থান। পাললিক শিলায় গঠিত পর্বতটির উচ্চতা ১১,০০০ ফুটের অধিক ১৮৯৮ সালে পর্বতটির নামকরণ ও ১৯২৫ সালে প্রথম বার আরোহণ করা হয়।

## ইতিহাস
ইংরেজ পর্বতবিদ জন নরম্যান কলি ও হিউ স্টাটফিল্ড তাদের অপর সঙ্গী হারম্যান উলি'র নামে ১৮৯৮ সালে এই পর্বতের নামকরণ করেন। ১৮৯৮ হতে ১৯০২ এর মাঝে তারা তিনজন কানাডিয় রকি পর্বতমালায় বিভিন্ন অভিযান ও পর্বতারোহণ করেছিলেন। নরম্যান কলি ও হারম্যান উলি আথাবাস্কা পর্বত ও কলাম্বিয়া বরফক্ষেত্র আবিষ্কার ও আরোহণ করেছিলেন, তবে তারা তিনিজনই উলি পর্বত আরোহণে ব্যর্থ হয়েছিলেন।

কানাডিয় রকি পর্বতমালার ১১০০০ ফুটের অধিক উচ্চতা বিশিষ্ট পর্বত গুলির মধ্যে উলি এবং ডায়াডেম পর্বত একইদিনে আরোহণ করা যায়। ১৯২৫ সালের ২৮ জুলাই, তিনজন সুইস গাইড হান্স ফুরার, এইচ কোহলার এবং জে ওয়েবারের দিক নির্দেশনায় এস হাশিমোতো, এইচ হাতানো, টি হায়াকায়া, অয়াই মাকি, অয়াই মিতা এবং এন অকেবে উলি পর্বতের চূড়ায় প্রপ্তহম্বার আরোহণ করেন।

## ভূতত্ত্ব ও জলবায়ু
কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়।

## আরও দেখুন

* আথাবাস্কা পর্বত
* কলাম্বিয়া পর্বত

## তথ্যসূত্র

বিষয়শ্রেণী:আলবার্টার পর্বত
বিষয়শ্রেণী:জেসপার জাতীয় উদ্যানের পর্বত
ড্রিম এলেভেন

**ড্রিম ১১** একটি ভারতীয় কল্পনাপ্রসূত ক্রীড়া প্ল্যাটফর্ম, যা ব্যবহারকারীদের ক্রিকেট, হকি, ফুটবল, কাবাডি এবং বাস্কেটবল খেলতে দেয়। 

## তথ্যসূত্র

বিষয়শ্রেণী:কল্প ক্রীড়া ওয়েবসাইট
বিষয়শ্রেণী:২০০৮-এ প্রতিষ্ঠিত ইন্টারনেট সম্পত্তি
বিষয়শ্রেণী:২০০৮-এ প্রতিষ্ঠিত ভারতীয় কোম্পানি
বিষয়শ্রেণী:মুম্বই ভিত্তিক কোম্পানি
বিষয়শ্রেণী:ভারতের অনলাইন কোম্পানি
বিষয়শ্রেণী:ভারতীয় ক্রীড়া ওয়েবসাইট
বাংলাদেশের পেশাজীবী সম্প্রদায়

**বাংলাদেশের পেশাজীবী সম্প্রদায়**

## তথ্যসূত্র

বিষয়শ্রেণী:বাংলাদেশী সমাজ
বিষয়শ্রেণী:বাংলাদেশ সম্পর্কিত তালিকা
বিষয়শ্রেণী:বাংলাদেশের সংস্কৃতি
বিষয়শ্রেণী:পেশাভিত্তিক গোষ্ঠী
বিষয়শ্রেণী:পেশা
বাংলা কিচ্ছা

**বাংলা কিচ্ছা** (**বাংলা কিসসা** বা **কেচ্ছা** নামেও পরিচিত) বাংলা কবিতা এবং গদ্যের একটি ধারার পাশাপাশি মৌখিক গল্প-বর্ণনার বাংলা ভাষায় একটি ঐতিহ্য। স্থানীয় বাঙালি লোককাহিনী এবং আরব ও পারস্য-তুর্কী অভিবাসীদের গল্পের সংমিশ্রণে এটি বাংলায় সমৃদ্ধি লাভ করে। এই জনপ্রিয় শিল্পটি গ্রামীণ বাংলাদেশের মুসলিম সম্প্রদায়ের মাঝে এখনও অবশিষ্ট রয়েছে।

কিচ্ছার মাধ্যমে মুসলমানদের মধ্যে প্রেম, বীরত্ব, সম্মান এবং নৈতিক অখণ্ডতার জনপ্রিয় কাহিনীর মাধ্যমে ইসলামী এবং/অথবা পারসী ঐতিহ্যের প্রতিফলন ঘটেছিল। এটি বাংলায় পৌঁছে ধর্মের গণ্ডিকে অতিক্রম করে আরও ধর্মনিরপেক্ষ রুপে পরিণত হয়েছিল এবং বিদ্যমান প্রাক ইসলামী সংস্কৃতির সাথে বাংলার সংস্কৃতি এবং এর সত্তার লোককাহিনী যুক্ত করেছিল।

## ব্যুৎপত্তি এবং উচ্চারণ
*কিসসা* শব্দের উৎপত্তি আরবি শব্দ *ক্বিসসা (قصة)* থেকে, যার অর্থ *মহাকাব্য কিংবদন্তি* বা *লোক কাহিনী*। এটি ভারতীয় উপমহাদেশের অনেকগুলি ভাষাকে প্রভাবিত করেছে এবং এটি বাংলা, গুজরাটি, উর্দু এবং হিন্দি জাতীয় ইন্দো-আর্য ভাষা সমূহে নিয়মিত বিশেষ্য হিসাবে দেখা যায়। যদি সাধারণভাবে ব্যবহৃত হয় তবে শব্দটির অর্থ একটি *আকর্ষণীয় গল্প* বা *উপকথা*।

## ইতিহাস
কথিত আছে যে ১৫শ শতাব্দী থেকে কিচ্ছা বাংলায় প্রচুর জনপ্রিয়তা অর্জন করেছিল। বাঙ্গালী মোসলমান লেখকরা তাদের কিচ্ছায় প্রেম, যুদ্ধ, ধর্ম এবং বীরত্বের আরবী-পারসী বিষয়গুলি মিশ্রিত করতেন। কিচ্ছা লেখার জন্য *দোভাষী* নামে বাংলার একটি লিখিত রূপ একটি জনপ্রিয় মাধ্যম ছিল। এটি সুবাহ বাংলা এবং শাহী বাংলার (যা ব্রিটিশ ঔপনিবেশিক বাংলার পূর্বে বিদ্যমান ছিল) সরকারী ফার্সি ভাষার শব্দভাণ্ডার দ্বারা ব্যাপক প্রভাবিত হয়েছিল। ঊনবিংশ শতাব্দীতে নিখিল বাংলা জুড়ে প্রচুর কিচ্ছা প্রকাশনা সংস্থা, বিশেষত বটতলায় ছাপাখানা প্রতিষ্ঠার আয়োজন করা হয়েছিল। হাওড়ায় *মোসলমানী কিচ্ছা সাহিত্যের* মতো সাহিত্য সমাজ প্রতিষ্ঠা করা হয়েছিল। বিংশ শতাব্দীর শুরুতে অবশ্য কিচ্ছা এর জনপ্রিয়তা হারিয়ে ফেলে। যখন বিশুদ্ধ বাংলার (সাধু ভাষা) প্রাতিষ্ঠানিকীকরণ শুরু হয়, তখন দোভাষীর পাশাপাশি এটিও জনপ্রিয়তা হারিয়ে ফেলে। এর প্রমাণ পরবর্তীকালে মীর মোশাররফ হোসেনের কারবালার যুদ্ধ সম্পর্কে ঐতিহ্যবাহী পদ্ধতিতে লেখা কিচ্ছা বিষাদ সিন্ধু, যা তিনি উনিশ শতকের শেষভাগে দোভাষীর পরিবর্তে শুধুমাত্র সংস্কৃত সাধু ভাষায় লিখেছিলেন।

## উল্লেখযোগ্যতা
বাঙ্গালী মোসলমান পরিবারে লিখিত বাঙ্গালী *কিচ্ছা* গৃহস্থালী সরঞ্জাম হয়ে ওঠেছিল। পঞ্চদশ শতাব্দী থেকে শাহ মুহম্মদ সগীরের ইউসুফ-জুলেখা মধ্যযুগীয় বাংলা সাহিত্যের সর্বশ্রেষ্ঠ রচনা হিসাবে বিবেচিত হত। চট্টগ্রামের বাহরাম খান লায়লা ও মজনুরর নিজস্ব সংস্করণ তৈরি করেছিলেন যাকে তিনি "লাইলী-মজনু" নামে অভিহিত করেন। সাতকানিয়ার নিকটবর্তী মুহাম্মদ ইয়ার খন্দকারের পুত্র কবি নওয়াজীশ খান গুলী বাকাওয়ালি লিখেছিলেন, এটি ছিল প্রেম সম্পর্কে এবং এতে পরীদের মতো প্রাণীদের অন্তর্ভুক্ত করেছিল। বর্ণিত গল্পের বিভিন্ন সংস্করণ বাংলার কবি লিখেছিলেন। অন্যান্য বিখ্যাত কিচ্ছার মধ্যে রয়েছে আমীর হামজা, মধুমালতী, শীরীন-ফরহাদ, তুতিনামা, হাতিম তায়ি, সখী সোনা, জঙ্গনামা, আলিফ-লায়লা ওয়া লায়লা এবং গুলে তরমুজ। উপর্যুক্ত তালিকা ব্যতীত উল্লেখযোগ্য লেখকদের মধ্যে সৈয়দ হামজা, নাসের আলী, রওশন আলী এবং ফকির গরীবুল্লাহ অন্তর্ভুক্ত ছিল।

## তথ্যসূত্র

বিষয়শ্রেণী:গল্পকথন
বিষয়শ্রেণী:বাংলা কাব্য
বিষয়শ্রেণী:বাংলাদেশের সংস্কৃতি
বিষয়শ্রেণী:বাংলাদেশী সাহিত্য
বিষয়শ্রেণী:বাংলা লোকসাহিত্য
বিষয়শ্রেণী:বাংলা সাহিত্য
বিষয়শ্রেণী:বাঙালি সংস্কৃতি
জিয়াওশানচি জেলা

**জিয়াওশানচি** (; Foochow Romanized: Ciĕu-siàng) চীনের ফুচিয়েন প্রদেশের একটি জেলা। এটি *নিংদে শিকু* (宁德 市区 - নিংদে সেন্টার) নামেও পরিচিত। জেলাটির আসন পৌরসভার নির্বাহী, আইনসভা ও বিচার বিভাগ কমিউনিস্ট পার্টি এবং জননিরাপত্তা ব্যুরোকে একসাথে পরিচালনা করে।

## অবস্থান
জিয়াওশানচির পূর্ব ও পশ্চিম সীমান্তে রয়েছে Xiapu এবং Pingnan কাউন্টি। এর দক্ষিণে Zhouning কাউন্টি এবং Fu'an শহর এবং উত্তরে Fuzhou পৌরসভার Gutian এবং Luoyuan কাউন্টি অবস্থিত। একটি বৃহত গভীর-জলাশয় বে সান্দু আও () (সান্টুয়াও) একে পূর্ব চীন সাগরে প্রবেশের সুযোগ দিয়েছে।

## প্রশাসন
জেলাটিতে দুটি উপশহর (街道), একটি উন্নয়ন অঞ্চল (开发区), দশটি শহর (镇) এবং চারটি জনপদ (乡) রয়েছে, যার মধ্যে একটি আদিবাসী জনপদ।

### মহকুমা

* জিয়াওন সাবডিস্ট্রিক্ট ()
* জিয়াওবি সাবডিস্ট্রিট ()

### উন্নয়ন অঞ্চল

* দংকিয়াও ( )

### শহর

* চেঙ্গান ( )
* ঝাংওয়ান ( )
* কিদু ( )
* বদু ( )
* জিউডু ( )
* ফিলুয়ান ()
* সান্দু ()
* চিকসি ( )
* হুটোং ( )
* ইয়াংজং ()
* হুবেই ( )

### জনপদ

* হংকক টাউনশিপ ( )
* শিহউ টাউনশিপ ( )
* জিনহান সে জাতিগত টাউনশিপ ()

## পরিবহন
উভয় মহকুমা, এথনিক টাউনশিপ এবং ফিলুয়ান, চেঙ্গান, কিদু এবং বাডু শহরগুলি জাতীয় রুট ১০৪-এ অবস্থিত, দক্ষিণে ফেংশান এবং উত্তরটি ফু'আন সিটির কেন্দ্রের সাথে সংযুক্ত।

## নোট এবং তথ্যসূত্র

বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের জেলা